
Nr. 3 2011./2012.





SPĪGO PĀRSLIŅAS SNIEGA KLĒPĪ, 


TUR JAU BRĪNUMU BRĪNUMS IR SLĒPIES.


ZVAIGZNES STARO TIK AUGSTU, AUGSTU.


SASILDI ZEMI AR SAVU SILTO PLAUKSTU,


AR SAVU SIRDI, AR SAVU GRIBU,


AR SAVU KARSTO MĪLESTĪBU.


TAD JAU ZIEMA NELIKSIES SPĪVA,


BALTĀ DVĒSELE VIENMĒR BŪS DZĪVA.


(M.Bārbale.)








Cik ātri skrien laiks! Noslēgumam tuvojas 2011./2012.m. I semestris.


Adventes laiks mūsu skolā sākās ar skolas vokālā ansambļa „Baloži” koncertu Baltinavā, pirmās Adventes sveces iedegšanu, eņģeļu eglītes rotāšanu. 2. decembrī skolā notika Gulbenes novada skolu direktora vietnieku mācību darbā seminārs. Semināra dalībnieki ne tikai spraigi strādāja, bet arī noskatījās skolas audzēkņu koncertu un iepazinās ar skolu, aplūkoja skolēnu darbu izstādes. 


Decembris rit spraigā darbā un pirmssvētku noskaņā - skolēni rotā klases un grupu telpas, „Rūķu” piparkūku darbnīcā smaržo pēc pašu ceptām piparkūkām. Kāpēc „rūķu”? Tāpēc, ka ikvienam skolēnam, kurš cep savu lielo piparkūku, galvā ir rūķa cepure.  Top interesanti svētku dekori, apsveikumi. Skolēni gatavojas lielajam Ziemassvētku koncertam -  apgūst deju soļus, mācās dzejoļus, dziesmas, ludziņas, instrumentu spēli. C klases skolēni Ziemassvētku koncertam mācās dziesmu ar zvaniņiem. Kā katru gadu tiek gaidīti mīļi ciemiņi. Šajos svētkos labdarības koncertu mums dāvā Dzintars Čīča un Kaspars Antess. 


Šogad pie katra skolas loga vaidziņu pieglaudis balts eņģelītis. Mēs ticam, ka tikpat balts, gaišām un labām domām, darbiem piepildīts būs nākamais gads. Lai ikvienam sirdī svētku prieks, ticība, cerība un mīlestība!





Teicama uzvedība I semestrī


Vents Kaparkalējs 1.kl.


Markuss Zorģis 1.kl.


Sintija Biseniece 4.kl.


Iveta Uzuliņa 5.kl.


Marija Buša 8.kl.


Ruslans Naumovs 8.kl.


Zane Žīgure 1 kurss


Ansis Uiska I kurss


Evija Homina I kurss


Līga Stūrstepa I kurss


Veronika Vasiļjeva I kurss


Aivars Tauriņš III kurss











